Eagle Eye 2:30 P.M. – บล.เออีซี
สรุปภาพตลาดในช่วงเช้า: วันนี้ดัชนี SET เปิดบวก แต่ลงทัน …
4 ก.ค. 2560

สรุปภาพตลาดในช่วงเช้า: วันนี้ดัชนี SET เปิดบวก แต่ลงทันที โดย SET ปิดตลาดในช่วงเช้าที่ 1,575.1จุด (-4.31 จุด) ด้วยมูลค่าซื้อขาย 1.73 หมื่น ลบ. SECTOR ส่วนใหญ่กดดัชนีลง ยกเว้นอสังหาฯ (+0.34%) HEALTH (+0.76%) และวัสดุก่อสร้าง (+0.29%) ที่พยายามฝืนแรงขาย
มุมมองตลาดช่วงบ่าย: คาดลงต่อตลอดสัปดาห์นี้ เพราะดัชนีทำ Price Pattern แบบ M-Shape หลัง SET เผชิญแรงขายเมื่อเข้าสู่เขต Take Profit Zone ที่ 1,590 จุด บวกกับ Modified Stochastic ส่งสัญญาณ Sell Signal ทั้งนี้มีแนวรับลึกสุดรอบนี้ที่ 1,530 จุด
กลยุทธ์ในช่วงบ่าย: ลดพอร์ตเพราะหลุดแนวรับ 1,580 จุด
สรุปข่าวรอบเช้า
(-) ช่วงเช้าของวันนี้ เกาหลีเหนือยิงขีปนาวุธตกนอกชายฝั่งตะวันออกของเกาหลี ในฝั่งชายทะเลญี่ปุ่น ส่งสัญญาณท้าทายอเมริกาในวันชาติสหรัฐฯ 4 ก.ค. และก่อนที่ผู้นำกลุ่มประเทศเศรษฐกิจขนาดใหญ่ G20 จะประชุมที่เยอรมนีสัปดาห์นี้
(+) กกร. ปรับเพิ่มประมาณการส่งออกปี 60 เป็นโต 3.5-4.5% จากเดิมคาด 2.0-3.5% หลัง 5 เดือนแรกโตได้ดี อีกทั้งลดคาดการณ์เงินเฟ้อปี 60 ลงมาที่ 0.5-1.5% จากเดิมคาด 1.0-2.0% มองครึ่งปีหลังไม่ขึ้นมาก
(+) คสช.มีมติขยายเวลาบังคับใช้พ.ร.ก.การทำงานแรงงานต่างด้าวออกไปอีก 6 เดือน มีผล 23 มิ.ย.60- 1 ม.ค. 61 เพื่อให้แรงงานที่ทำผิดกฎหมายไปจดมะเบียน ดำเนินการด้านเอกสารให้ถูกต้อง